# விண்ணோடம்



நாசாவின் **விண்ணோடம்** (*Space Shuttle*) என்பது ஐக்கிய அமெரிக்க அரசினால் மனிதர்களையும் செயற்கைக்கோள்களையும் விண்வெளிக்கு அனுப்பப் பயன்படுத்தப்பட்ட விண்கலம் (*spacecraft*) ஆகும். இது அதிகாரபூர்வமாக **விண்வெளி போக்குவரத்து ஏற்பாடு** (*Space Transportation System* - **STS**) என அழைக்கப்படுகிறது. செயற்கைக்கோள்கள் மற்றும் மற்ற கோள்களுக்கு கலன்களை அனுப்புதல், விண்வெளி அறிவியல் ஆய்வுகள் மேற்கொள்ளுதல், அனைத்துலக விண்வெளி நிலையம் கட்டுவதற்கும் பழுதுபார்ப்பதற்கும் மேற்கொண்ட 37 விண்பயணங்கள் இதன் முக்கிய பணித்திட்டங்களாகும். ஐரோப்பிய விண்வெளி நிறுவனம் கட்டமைத்த "விண்-ஆய்வகம்" (Spacelab) இவ்விண்ணோடம் மூலமாக ஏவப்பட்டது.  

விண்ணோடத்தின் முக்கியமான பகுதிகள் 'விண் சுற்றுக்கலன், திரும்பப்பெறும் உந்துகலன்கள், வெளிப்புற எரிபொருட்கலன், சுமைகள் மற்றும் துணை உட்கட்டமைப்புப் பகுதிகள்' ஆகியவை ஆகும்.  

## மேற்பார்வை

விண்ணோடமானது பகுதியாக மறுபயன்பாடு செய்யப்படக்கூடிய ஏவுவாகனம் மற்றும் தாழ்நிலை சுற்றுப்பாதை வானூர்தியாகும். இது 1981-லிருந்து 2011-வரை அமெரிக்காவின் நாசாவினால் மனித விண்பயணங்களுக்குப் பயன்படுத்தப்பட்டது. இத்தொகுதியானது எறிசு ஏவல், சுற்றுப்பாதை வானூர்தி, மீள்-வரவு விண்ணூர்தி மற்றும் ஒவ்வொரு பயண தேவைகளுக்கேற்ற நீட்சிகள் ஆகியனவற்றை உள்ளடக்கியது. 1981-ல் முதல் நான்கு சோதனைமுறை விண்பயணங்கள் செய்யப்பட்டன. இதன் பின்னர் 1982-ல் பயன்பாட்டுமுறை பயணங்கள் மேற்கொள்ளப்பட்டன. அனைத்து ஏவல்களும் ஃபுளோரிடாவிலுள்ள கென்னடி விண்வெளி மையத்திலிருந்து செய்யப்பட்டன. 135 விண்பயணங்களுக்குப் பின்னர் 2011-ல் விண்ணோடங்கள் பயன்பாடு நிறுத்தப்பட்டது. முப்பதாண்டுகால விண்ணோட வரலாற்றில் கடைசிப் பயணமாக சூலை-8, 2011-ல் அட்லாண்டிசு விண்ணோடம் ஏவப்பட்டது. சூலை 21, 2011-ல் அட்லாண்டிசு விண்ணோடம் கென்னடி விண்வெளி மையத்தில் தரையிறங்கியதோடு விண்ணோட பயணத்திட்டம் முடிவுக்கு வந்தது. 1970-களில் சோதனைமுறை பயன்பாட்டுக்காக மூலப்பொறி (என்ஜின்) மற்றும் வெப்பக்கவசமற்ற எண்டர்பிரைசு விண்சுற்றுக்கலன் பயன்படுத்தப்பட்டது. விண்பயன்பாட்டுக்கேற்ற ஐந்து விண்சுற்றுக்கலன்கள் தயாரிக்கப்பட்டன - இரண்டு கலன்கள் விபத்துக்களில் அழிந்தன, மற்ற மூன்றும் பயன்பாடு நிறைவுபெற்றதும் கண்காட்சிக்கு வைக்கப்பட்டன.  

இது நாசா, அமெரிக்க பாதுகாப்புத் துறை, ஐரோப்பிய விண்வெளி நிறுவனம், சப்பான் மற்றும் யெர்மனியால் விண்-சுற்றுப்பாதை செயல்பாடுகளுக்குப் பயன்படுத்தப்பட்டது. விண்வெளி போக்குவரத்து அமைப்பு வடிவமைப்பு & மேம்பாடு, மற்றும் விண்ணோட செயல்பாடுகளுக்கு யெர்மனி, அமெரிக்கா மற்றும் சப்பான் ஆகிய நாடுகள் நிதியளித்தன. விண் ஆய்வகம் டி-1, டி-2 ஆகியவற்றிற்கு முறையே மேற்கு யெர்மனியும் ஒன்றுபட்ட யெர்மனியும் நிதியளித்தது. மற்ற செயல்பாடுகளுக்கு அமெரிக்கா நிதியளித்தது மேலும் 'எஸ்.எல்.-ஜெ'க்கு சப்பான் பகுதியாக நிதியளித்தது.  

விண்ணோடம் ஏவப்படும்போது ஆழ்ந்த ஆரஞ்சு வண்ணமுடைய விண்ணோட புறக்கலன் (external tank), இரண்டு ஒல்லியான விண்ணோட திட ஏவூர்தி உந்துகலன்கள், விண் சுற்றுக்கலன் (இதில் தான் பயண பணிக்குழுவும் பயணசுமையும் இருக்கும்) ஆகியவை சேர்ந்த அமைப்பாகவிருக்கும்.  

### தொழில்நுட்ப தரவுகள்

(ஒப்பளவில் வரையப்பட்டது).]]  

**சுற்றுக்கலன் விவரங்கள்** (for *Endeavour*, OV-105)  
- நீளம்:
- இறக்கைநீட்டம்:
- உயரம்:
- வெற்று எடை:
- மொத்த புறப்பாட்டு எடை (சுற்றுக்கலன் மட்டும்):
- அதிகபட்ச தரையிறக்க எடை:
- தரையிறக்க பயணச்சுமை (Return Payload): 14,400&nbsp;kg (32,000&nbsp;lb)
- அதிகபட்ச பயணச்சுமை:
- தாழ்நிலை புவி சுற்றுப்பாதைக்கான(LEO) பயணச்சுமை:
- தாழ்நிலை புவி சுற்றுப்பாதைக்கான(LEO) பயணச்சுமை @ 51.6° inclination (ISS):
- Payload to GTO:
- துருவ சுற்றுப்பாதைக்கான பயணச்சுமை:
- (Note launch payloads modified by External Tank (ET) choice (ET, LWT, or SLWT)
- பயணச்சுமைக் கள பரிமாணங்கள்:
- செயல்படு குத்துயரம்:
- வேகம்:
- காப்புநுழைவு நெடுக்கம் (அ) குறுக்கு வீச்சு:
- முதல் நிலை (SSME with external tank)
  - முதன்மை பொறிகள்(எஞ்சின்கள்): Three Rocketdyne Block II SSMEs, each with a sea level thrust of at 104% power
  - உந்துவிசை (புறப்பாட்டின்போது, கடல்மட்டத்தில், 104% திறன், அனைத்து 3 பொறிகளும்):
  - கணத்தாக்கு எண்: 455 s
  - எரிதல் நேரம்: 480 s
  - எரிபொருள்: Liquid Oxygen/Liquid Hydrogen
- இரண்டாம் நிலை
  - பொறிகள்(எஞ்சின்கள்): 2 Orbital Maneuvering Engines
  - உந்துவிசை: combined total vacuum thrust
  - கணத்தாக்கு எண்: 316 s
  - எரிதல் நேரம்: 1250 s
  - எரிபொருள்: MMH/N2O4
- பணிக்குழு: மாறுபடும்.
::ஆரம்ப பறப்புக்களின்போது குறைந்தது இருவர்; பின்னைய திட்டங்களில் ஐவர்; திட்ட முடிவின் போது பெரும்பாலும் எழுவர் பயணிப்பர்: ( ஆணையிடு அதிகாரி, விமானி, சில திட்ட நிபுணர்கள், மேலுல் சிலவேளைகளில் பறப்பு இயந்திரவியலாளர்). STS-61-A, STS-71 ஆகிய இரு சந்தர்ப்பங்களில், எட்டு விண்வெளி வீரர்கள் சென்றனர். அவசர நிலையின்போது பதினொரு பேர் செல்லலாம் (பார்க்க STS-3xx).  

**புறக்கலன் விவரங்கள்** (for SLWT)  
- நீளம்:
- விட்டம்:
- உந்துபொருள் கனஅளவு:
- வெற்று எடை:
- மொத்த புறப்பாட்டு எடை (கலன் மட்டும்):

**திட ஏவூர்தி உந்துகலன் விவரங்கள்**  
- நீளம்:
- விட்டம்:
- உந்துவிசை (புறப்பாட்டின்போது, கடல்மட்டத்தில், ஒவ்வொரு உந்துகலனுக்கும்):
- கணத்தாக்கு எண்: 269 s
- எரிதல் நேரம்: 124 s

**ஒருங்கிய அடுக்கு விவரங்கள்**  
- உயரம்:
- மொத்த புறப்பாட்டு எடை:
- மொத்த புறப்பாட்டு உந்துவிசை:

## விண்வெளி விமானம்
விண்வெளி விமானம் என்பது மறுபாயன்பாடுடைய, சுற்றுப்பாதையில் இயங்கக்கூடிய விண்கலம் ஆகும். தாழ் புவி சுற்றுப்பாதைக்கு தாங்குபளு அல்லது தள்ளுசுமையை (payload) ஏற்றிச்செல்லவும் அனைத்துலக விண்வெளி நிலையத்திற்கு பணிக்குழு சுழற்சியைச் செய்யவும் செப்பனிடுதல் திட்டங்களுக்காகவும் இது பயன்படுத்தப்படுகின்றது.  

## விண்ணூர்திகள் பலவகை
**விண்ணூர்தி** அல்லது **விண்கலம்** என்பது விண்வெளியில் பயணம் செய்வதற்காக சிறப்பாக வடிவமைக்கப்பட்ட ஊர்தி ஆகும். சோவியத் ஒன்றியத்தின் சுபுட்னிக் 1 முதலாவதாக விண்வெளிக்கு ஏவப்பட்ட விண்ணூர்தியாகும். தற்பொழுது பல விண்ணூர்திகளில் ஐரோப்பிய விண்வெளி நிலையத்தின் ஏரைன், மனிதனை நிலவிற்கு கொண்டுசென்ற சேர்ட்டன், நாசாவின் விண்வெளியோடம் ஸ்பேஸ் ஷட்டில், இரசியாவின் சோயுஸ் என்பன முக்கியமானவையாகும்.  

## உசாத்துணைகள்